

**REPUBLIKA HRVATSKA**

**OSJEČKO-BARANJSKA ŽUPANIJA**

**Općina Ernestinovo**

**Općinsko vijeće**

KLASA: 021-05/23-01/3

URBROJ: 2158-19-01-23-3

Ernestinovo, 15. ožujka 2023.

**ZAPISNIK**

**sa 21. sjednice osmog saziva Općinskog vijeća Općine Ernestinovo**

**od 15. ožujka 2023. godine**

Sjednica se održava u vijećnici Općine Ernestinovo, V. Nazora 64, 31215 Ernestinovo sa početkom u 18.00 sati. Sjednicu otvara predsjednik Općinskog vijeća Krunoslav Dragičević.

Na početku sjednice predsjednik Krunoslav Dragičević obavlja prozivku vijećnika.

Na sjednici su prisutni vijećnici:

1. Krunoslav Dragičević
2. Damir Matković
3. Tea Pušeljić
4. Ivan Tkalec
5. Mirko Milas
6. Šarika Sukić
7. Ivan Pavlović
8. Julijana Šuica

Ostali prisutni:

1. Marijana Junušić, načelnica
2. Deže Kelemen, zamjenik načelnice
3. Denid Cvetković,
4. Eva Vaci, administrativna tajnica

Nakon prozivke predsjednik Vijeća Krunoslav Dragičević konstatira da je sjednici nazočno 7 vijećnika te se konstatira da vijeće može donositi pravovaljane odluke.

Zatim predsjednik za zapisničara predlaže Evu Vaci, a za ovjerovitelje zapisnika Šariku Sukić i Damira Matković.

**ZAKLJUČAK**

**Prijedlozi su jednoglasno prihvaćeni sa 7 glasova za. Za zapisničara se određuje Eva Vaci, a za ovjerovitelje zapisnika Šarika Sukić i Ivan Matković.**

Potom se prelazi na utvrđivanje dnevnog reda. Predsjednik za sjednicu predlaže sljedeći

**D n e v n i r e d**

1. Usvajanje zapisnika sa 19. i 20. sjednice Vijeća

2. Donošenje Odluke o isplati prigodnoga dara (uskrsnice) umirovljenicima

3. Donošenje Odluke o otpisu dospjelih i nenaplativih potraživanja

4. Donošenje Odluke o usvajanju Pravilnika o zakupu zemljišta javne površine

za vrijeme trajanja manifestacija na području Općine Ernestinovo

5. Donošenje Zaključka o prihvaćanju Izvješća o primjeni agrotehničkih mjera i mjera za održavanje poljoprivrednih rudina za 2022.godinu

6. Donošenje Zaključka o prihvaćanju Izvješća o izvršenju Plana djelovanja Općine Ernestinovo u području prirodnih nepogoda za 2022.godinu

7. Donošenje Zaključka o prihvaćanju Izvješća o provedbi Plana gospodarenja otpadom RH za 2022.godinu za Općinu Ernestinovo

8. Donošenje Zaključka o prihvaćanju Izvješća o lokacijama i količinama odbačenoga otpada te troškovima uklanjanja odbačenoga otpada na području Općine Ernestinovo za 2022.godinu

9. Donošenje Zaključka o prihvaćanju Izvješća o stanju u prostoru Općine Ernestinovo za razdoblje od 01.01.2019.-31.12.2022.godine

10. Donošenje Odluke o Provedbenom planu zaštite od požara za područje Općine Ernestinovo za 2023.godinu

11. Donošenje Odluke o stavljanju izvan snage Detaljnoga plana uređenja“ Gospodarska zona Ernestinovo 1“ U Ernestinovu

12. Donošenje Odluke o suglasnosti za provedbu ulaganja na području Općine Ernestinovo za projekt/operaciju: „Sanacija pješačkih staza u ulici N.Š. Zrinskog“

13. Donošenje Odluke o suglasnosti za provedbu ulaganja na području Općine Ernestinovo za projekt/operaciju: „Sanacija pješačkih staza u Frankopanskoj ulici

14. Donošenje Odluke o suglasnosti za provedbu ulaganja na području Općine Ernestinovo za projekt/operaciju: „ Uređenje Zona škole“

15. Donošenje Odluke o suglasnosti za provedbu ulaganja na području Općine Ernestinovo za projekt/operaciju: „Modernizacija rasvjete u parkovima Laslovo“

Predsjednik Vijeća predlaže dopunu dnevnog reda:

16. Donošenje odluke o kriterijima i mjerilima upisa te načinu ostvarivanja prednosti pri

Upisu djece u DV Ogledalce Ernestinovo

**Dnevni red, zajedno sa usvojenom dopunom, se usvaja jednoglasno, sa 8 glasova za.**

TOČKA 1. USVAJANJE ZAPISNIKA SA 19. I 20. SJEDNICE VIJEĆA

Predsjednik Vijeća daje zapisnik sa 19. i 20. sjednice Vijeća na usvajanje. Budući da nije bilo primjedbi na zapisnik donesen je

**ZAKLJUČAK**

**Zapisnik sa 19. i 20. sjednice Vijeća je usvojen jednoglasno, sa 8 glasova za.**

TOČKA 2. DONOŠENJE ODLUKE O ISPLATI PRIGODNOGA DARA (USKRSNICE) UMIROVLJENICIMA

Obrazloženje ove točke ja dala načelnica. Izvijestila je vijećnike da općina planira i ove godine obradovati umirovljenike prigodnim darom za Uskrs. Prijedlog u prilogu.

Otvorena je rasprava. Budući da nije bilo prijave za raspravu, prijedlog je dan na usvajanje.

**ZAKLJUČAK**

**Općinsko vijeće općine Ernestinovo donosi Odluku o isplati prigodnog dara (uskrsnice) umirovljenicima.**

**Odluka je donesena jednoglasno, sa 8 glasova za.**

TOČKA 3. DONOŠENJE ODLUKE O OTPISU DOSPJELIH I NENAPLATIVIH POTRAŽIVANJA

Obrazloženje za ovu točku je dao pročelnik, objasnivši vijećnicima da je naplata potraživanja u Općini veoma dobra, ali i pored svih naših napora uvijek ima dužnika koji iz nekog razloga ne mogu podmiriti svoja dugovanja. Sukladno zakonskim propisima Općina dužna otpisati nenaplativa i zastarjela potraživanja.

Otvorena je rasprava. Budući da se nitko nije javio za riječ prijedlog je dan na usvajanje.

**ZAKLJUČAK**

**Općinsko vijeće općine Ernestinovo donosi Odluku o otpisu dospjelih i nenaplativih**

**potraživanja u iznosu od 5.310,52 eura/40.012,11 kuna.**

**Odluka je donesena jednoglasno, sa 8 glasova za.**

TOČKA 4. DONOŠENJE ODLUKE O USVAJANJU PRAVILNIKA O ZAKUPU ZEMLJIŠTA JAVNE POVRŠINE ZA VRIJEME TRAJANJA MANIFESTACIJA NA PODRUČJU OPĆINE ERNESTINOVO

Vijećnici su u materijalima dobili prijedlog Pravilnika za koji je pročelnik dao dodatno

obrazloženje. Potom je otvorena rasprava i prijedlog je dan na usvajanje.

**ZAKLJUČAK**

**Općinsko vijeće općine Ernestinovo donosi Odluku o usvajanju Pravilnika o zakupu zemljišta javne površine za vrijeme trajanja manifestacija na području Općine Ernestinovo.**

**Odluka je donesena jednoglasno, sa 8 glasova za.**

TOČKA 5. DONOŠENJE ZAKLJUČKA O PRIHVAĆANJU IZVJEŠĆA O PRIMJENI AGROTEHNIČKIH MJERA I MJERA ZA ODRŽAVANJE POLJOPRIVREDNIH RUDINA ZA 2022.GODINU

Jedno od izvješća koje načelnica treba podnijeti vijeću je i Godišnje izvješće o primjeni agrotehničkih mjera i mjera za održavanje poljoprivrednih rudina u 2022. godini. Izvješće načelnice je u prilogu.Budući da nije bilo primjedbe na izvješće, dan je na usvajanje.

**ZAKLJUČAK**

**Općinsko vijeće općine Ernestinovo donosi zaključak o prihvaćanju Izvješća o primjeni agrotehničkih mjera i mjera za održavanje poljoprivrednih rudina za 2022.godinu**

**Zaključak je donesen jednoglasno, sa 8 glasova za.**

TOČKA 6. DONOŠENJE ZAKLJUČKA O PRIHVAĆANJU IZVJEŠĆA O IZVRŠENJU PLANA DJELOVANJA OPĆINE ERNESTINOVO U PODRUČJU PRIRODNIH NEPOGODA ZA 2022.GODINU

Vijećnici su u materijalima dobili predmetno izvješće, te je odmah otvorena rasprava. Budući da se nitko nije javio za riječ prijedlog je dan na usvajanje.

**ZAKLJUČAK**

**o prihvaćanju Izvješća o izvršenju Plana djelovanja Općine Ernestinovo u području prirodnih nepogoda za 2022. godinu**

**Zaključak je donesen jednoglasno, sa 8 glasova za.**

TOČKA 7. DONOŠENJE ZAKLJUČKA O PRIHVAĆANJU IZVJEŠĆA O PROVEDBI PLANA GOSPODARENJA OTPADOM RH ZA 2022.GODINU ZA OPĆINU ERNESTINOVO

Pročelnik je upoznao vijećnike sa zakonskom odredbom po kojoj je općinska načelnica dužna do 31.ožujka tekuće godine podnijeti Izvješće o provedbi Plana gospodarenja otpadom, koji je u prilogu. Nakon proučenog izvješće donesen je

**ZAKLJUČAK**

**o prihvaćanju Izvješća o provedbi Plana gospodarenja otpadom RH za 2022.godinu .**

**Odluka je donesena jednoglasno, sa 8 glasova za.**

TOČKA 8. DONOŠENJE ZAKLJUČKA O PRIHVAĆANJU IZVJEŠĆA O LOKACIJAMA I KOLIČINAMA ODBAČENOGA OTPADA TE TROŠKOVIMA UKLANJANJA ODBAČENOGA OTPADA NA PODRUČJU OPĆINE ERNESTINOVO ZA 2022.GODINU

Vezano za Odluku o mjerama za sprječavanje nepropisno odbacivanja otpada te mjerama

uklanjanja tog otpada, općinska načelnica podnosi vijeću Izvješće o lokacijama i količinama odbačenog otpada te troškovima uklanjanja odbačenog otpada na području Općine Ernestinovo u 2022. godini. Izvješće u prilogu. Nakon provedenog glasovanja donosi se

**ZAKLJUČAK**

**o prihvaćanju Izvješća o lokacijama i količinama odbačenoga otpada te troškovima uklanjanja odbačenog otpada na području Općine Ernestinovo za 2022.godinu**

**Odluka je donesena jednoglasno, sa 8 glasova za.**

TOČKA 9. DONOŠENJE ZAKLJUČKA O PRIHVAĆANJU IZVJEŠĆA O STANJU U PROSTORU OPĆINE ERNESTINOVO ZA RAZDOBLJE OD 01.01.2019.-31.12.2022.GODINE

Vijećnici su u materijalima dobili predmetno izvješće, te je odmah otvorena rasprava. Budući da se nitko nije javio za riječ prijedlog je dan na usvajanje.

**ZAKLJUČAK**

**Općinsko vijeće općine Ernestinovo donosi Zaključak o prihvaćanju Izvješća o stanju u prostoru Općine Ernestinovo za razdoblje od 01. 01. 2019.- 31. 12. 2022.godine**

**Odluka je donesena jednoglasno, sa 8 glasova za.**

TOČKA 10. DONOŠENJE ODLUKE O PROVEDBENOM PLANU ZAŠTITE OD POŽARA ZA PODRUČJE OPĆINE ERNESTINOVO ZA 2023.GODINU

Vijećnici su u materijalima dobili prijedlog Provedbenog plana zaštite od požara za područje

Općine Ernestinovo za 2023.godinu. Odmah je otvorena rasprava. Budući da se nitko nije javio

za riječ, prijedlog je dan na usvajanje.

**ZAKLJUČAK**

**Općinsko vijeće** **Općine Ernestinovo donosi Provedbeni plan zaštite od požara za područje Općine Ernestinovo za 2023. godinu.**

**Zaključak je donesen jednoglasno, sa 8 glasova za.**

TOČKA 11. DONOŠENJE ODLUKE O STAVLJANJU IZVAN SNAGE DETALJNOGA PLANA UREĐENJA“ GOSPODARSKA ZONA ERNESTINOVO 1“ U

ERNESTINOVU

Budući se o ovoj točki raspravljalo već i na prethodnim sjednicama, načelnica je dala dodatno obrazloženje. Otvorena je rasprava a potom je prijedlog dan na usvajanje. Nakon provedenog glasovanja donesen je

**ZAKLJUČAK**

**Općinsko vijeće Općine Ernestinovo donosi Odluku o stavljanju izvan snage Detaljnoga plana uređenja“ Gospodarska zona Ernestinovo 1“ u Ernestinovu**

**Odluka je donesena jednoglasno, sa 8 glasova za.**

TOČKA 12. DONOŠENJE ODLUKE O SUGLASNOSTI ZA PROVEDBU ULAGANJA NA PODRUČJU OPĆINE ERNESTINOVO ZA PROJEKT/OPERACIJU: „SANACIJA PJEŠAČKIH STAZA U ULICI N.Š. ZRINSKOG“

Načelnica je obrazložila vijećnicima važnost donošenja odluka o suglasnosti za provedbu ulaganja u ovaj i slične projekte. Potom je otvorena rasprava. Budući da se nitko nije javio za riječ odluka je dana na usvajane.

**ZAKLJUČAK**

**Općinsko vijeće Općine Ernestinovo donosi odluku o suglasnosti za provedbu ulaganja na području Općine Ernestinovo za projekt/operaciju: „Sanacija pješačkih staza u ulici N. Š. Zrinskog“**

**Odluka je donesena jednoglasno, sa 8 glasova za.**

TOČKA 13. DONOŠENJE ODLUKE O SUGLASNOSTI ZA PROVEDBU ULAGANJA NA PODRUČJU OPĆINE ERNESTINOVO ZA PROJEKT/OPERACIJU: „SANACIJA PJEŠAČKIH STAZA U FRANKOPANSKOJ ULICI“

**ZAKLJUČAK**

**Općinsko vijeće Općine Ernestinovo donosi Odluku suglasnosti za provedbu ulaganja na**

**području Općine Ernestinovo za projekt/operaciju: „Sanacija pješačkih staza u**

**Frankopanskoj ulici.**

**Odluka je donesena jednoglasno, sa 8 glasova za.**

TOČKA 14. DONOŠENJE ODLUKE O SUGLASNOSTI ZA PROVEDBU ULAGANJA NA PODRUČJU OPĆINE ERNESTINOVO ZA PROJEKT/OPERACIJU: „ UREĐENJE ZONA ŠKOLE“

**ZAKLJUČAK**

**Općinsko vijeće Općine Ernestinovo donosi Odluku o suglasnosti za provedbu ulaganja**

**na području Općine Ernestinovo za projekt/operaciju: „ Uređenje Zona škole“**

**Odluka je donesena jednoglasno, sa 8 glasova za.**

TOČKA 15. DONOŠENJE ODLUKE O SUGLASNOSTI ZA PROVEDBU ULAGANJA NA PODRUČJU OPĆINE ERNESTINOVO ZA PROJEKT/OPERACIJU: „MODERNIZACIJA RASVJETE U PARKOVIMA LASLOVO“

**ZAKLJUČAK**

**Općinsko vijeće Općine Ernestinovo donosi Odluku o suglasnosti za provedbu ulaganja**

**na području Općine Ernestinovo za projekt/operaciju: „Modernizacija rasvjete u**

**parkovima Laslovo“**

TOČKA 16. DONOŠENJE ODLUKE O KRITERIJIMA I MJERILIMA UPISA TE NAČINU OSTVARIVANJA PREDNOSTI PRI UPISU DJECE U DV OGLEDALCE ERNESTINOVO

Vijećnici su u materijalima dobili prijedlog odluke, te je odmah otvorena rasprava. Budući da se nitko nije javio za riječ prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi odluku o kriterijima i mjerilima upisa te načinu ostvarivanja prednosti pri Upisu djece u DV Ogledalce Ernestinovo.**

**Odluka je donesena jednoglasno, sa 8 glasova za.**

Vijećnicima je neposredno prije početka sjednice podijeljeno pismo namjere od Brlića d.o.o.iz Ernestinova, o namjeri kupovine građevinskog zemljišta neposredno uz zgradu galerije za otvaranja ugostiteljskog objekta. Načelnica je još dodatno obrazložila zamolbu.

Prije rasprave, načelnica je rekla da će se izuzeti od daljnjih radnji vezanih za ovo pitanje, budući je ona u kumskim odnosima sa imenovanima. Također je rekla da će zatražiti mišljenje Povjerenstva za sukob interesa.

Potom je otvorena rasprava. Tijekom rasprave je zaključeno da je ideja dobra i da su vijećnici načelno suglasni, ali su zatražili od gospodina da dostavi poslovni plan kako bi mogli nastaviti sa daljnjim radnjama.

Vijećnik I. Pavlović je postavio pitanje oko radnji vezanih za redukciju divljači na području Općine Ernestinovo.

Na pitanje je odgovorila načelnica, rekavši da su radnje u završnoj fazi i da je za provođenje te odluke angažirano LD „Tomin hrast“ za koji Općina misli da su trenutno bolja opcija od LD „Fazan“ iz Laslova.

Budući da drugih prijedloga i pitanja nije bilo, predsjednik završava sjednicu u 18:53 sati.

Zapisničar: Ovjerovitelji zapisnika: Predsjednik Vijeća

Eva Vaci Šarika Sukić Krunoslav Dragičević

Damir Matković